"রোলিং স্টোন" পত্রিকা এবং "অল মিউজিক" এর সমালোচক কাব কোডা লিখেছিল যে: বেরি এই গানটি লিখেছিল তার বোন এর কাজের জবাব হিসেবে। তার বোন ঘরে সারাদিন পিয়ানো'তে বিটোফেনের গান তুলতো যা বেরি করতে চাইতো না। বেরি চাইতো রক এ্যান্ড রোল সঙ্গীতকে তার নিজের মতো করে সৃষ্টি করতে। তার আত্মজীবনী লেখক ব্রুস পেগ বলেছিল যে, "এই গানটির কিছু অংশ লেখা হয়েছিল বেরির সাথে তার বোন লুসির সঙ্গীতের দন্দ্ব নিয়ে"। গানের একটি পঙ্ক্তি "রোল ওভার বিঠোফেন এ্যান্ড টেল চাইকভস্কি দ্য নিউজ" দ্বারা বোঝানো হয়েছে যে, ক্ল্যাসিক্যাল সুরকারেরা রক এ্যান্ড রোল সঙ্গীত শোনার পর তাদের সঙ্গীত নিয়ে তাদের কবরে চলে যাবে।

গানটিতে ক্ল্যাসিক্যাল সুরকার লুডভিগ ফান বেটোফেন এবং পিওতর ইলিচ চাইকভ্‌স্কি ছাড়াও বেশ কয়েকজন জনপ্রিয় ধারার সঙ্গীতশিল্পীর নামও উল্লেখ করা হয়েছিল: "আর্লি ইন দ্য মর্নিং" লুই জর্ডানের একটি গানের নাম; "ব্লু সুয়েড শুজ" কার্ল পারকিনসের গানের নাম। যদিও গানটিতে "রকিং" এবং "রোলিং" এর কথা বলা হয়েছে, যে সঙ্গীতের জন্যে ক্ল্যাসিক্যাল সুরকারদের তাদের সঙ্গীত নিয়ে কবরে যেতে বলা হয়েছে তা হলো রিদম এ্যান্ড ব্লুজ। "এ শট অব রিদম এ্যান্ড ব্লুজ" পঙ্ক্তিটি শিল্পী আর্থার আলেক্সান্ডারের গানের শিরোনাম।

অনুপ্রেরণা এবং গীতি
মুক্তি
রেকর্ডিং
প্রাপ্তি